पाएं अपने शहर की ताज़ा ख़बरें और फ्री ई-पेपरडाउनलोड करें
पटना में कोरोना से बेकाबू होते हालात के बीच मीठापुर सब्जी मंडी के थोक विक्रेताओं में डर समा गया है। उन्होंने आपसी सहमति के आधार पर 10 मई तक के लिए तत्काल दुकानें बंद रखने का निर्णय लिया है। इस संबंध में दुकानदारों ने सामूहिक रूप से एक मांग पत्र पटना DM को लिखा है।
पटना की सबसे बड़ी मंडी सबसे कम जगह में
मीठापुर सब्जी मंडी पटना ही नहीं, बिहार की बड़ी सब्जी मंडियों में से एक है, लेकिन मेन रोड के पास यह इतनी संकीर्ण जगह पर है कि यहां कोरोना संक्रमण को फैलने में देर नहीं लगेगी। मंडी के थोक विक्रेताओं का कहना है कि यहां इतनी भीड़ रहती है कि अगर कोई एक संक्रमित इधर से गुजर जाए तो पूरी मंडी संक्रमित हो जाएगी।
मंडी दूसरी जगह ले जाने की मांग
मीठापुर सब्जी मंडी के थोक विक्रेताओं ने मंडी को अस्थायी रूप से हटाकर दूसरी जगह ले जाने की मांग की है। सब्जी के थोक विक्रेताओं ने पत्र की उक कॉपी स्थानीय विधायक और मंत्री नितिन नवीन को भी भेजी है। उनसे मांग की है कि वैसी जगह पर मंडी की व्यवस्था कर दी जाए, जहां काफी जगह हो।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva zho_Hant eng_Latn